jkorsvik/nowiki_second_scrape_merged huggingface dataset:
Red Deer

Red Deer er en by i den canadiske provinsen Alberta, beliggende omtrent midt mellom Calgary og Edmonton. Byen har 90 564 innbyggere (2011), og har hatt en økning på over 20 % de siste seks årene. Dette gjør byen til Albertas tredje største etter Calgary og Edmonton.
Næringsveier er både landbruk og oljeindustri og er et senter for omsetning av både olje og landbruksvarer.
Byen har navn etter elven Red Deer, som er en oversettelse av urbefolkningsgruppen Crees navn «Waskasoo» som betyr «elge-elven».


== Referanser ==


== Eksterne lenker ==
(en) Offisielt nettsted 
(en) Red Deer, Alberta – kategori av bilder, video eller lyd på Commons
Inácio Sanga

Inácio Sanga (født 1631 i Macao i Kina, død 1688 i Kambodsja) var en katolsk misjonær tilhørende jesuittordenen som virket i Macao og i Kambodsja.
Han var sønn av japanske foreldre som  flyktet fra kristenforfølgelsene i hjemlandet, og trådte inn i jesuittordenen i 1652. Han ble minister for jesuitterkollegiet i Macao senest 1673, og ble rundt 1680 sendt som misjonær til Kambodsja.


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)


== Se også ==
Liste over kinamisjonærer tilhørende jesuittordenen
BMW N73

BMW N73 er en stempelmotor med 12 sylindere i V-form som bygges av BMW. Motoren var blant de første som ble utstyrt med BMWs Valvetronic-teknologi, som sørger for at motoren har bedre drivstofføkonomi enn BMWs tidligere V8-motorer uten Valvetronic.


== N73B60 ==
N73B60 har et sylindervolum på 6.0 liter (5 972 cm³) og leverer en effekt på 451 hk (327 kW) ved 6 000 omdreininger per minutt og et dreiemoment på 600 Nm ved 3 950 o/min.
Brukt i:

E65/E66 760i/760Li


== Se også ==
Liste over BMW-motorer
BMW OHV V-8

BMW OHV V-8 er en stempelmotor med åtte sylindere i V-form fra BMW. Motoren ble lansert i 1951, og ble levert med sylindervolum på 2,6 liter (2 580 cm³) og 3,2 liter (3 168 cm³).
Motoren er brukt i:

BMW 501
BMW 503
BMW 507
Frazer Nash Continental Gran Turismo Coupé (aldri serieprodusert)


== Se også ==
Liste over BMW-motorer
Duarte de Sande

Duarte de Sande eller Meng Sande (født 1547 i Guimarães ved Braga i Portugal, død 22. juni 1599 i Macao i Kina) var en katolsk misjonær tihørende jesuittordenen.
Han trådte inn i jesuittordenen i juni 1562, og arbeidet så i femten år i Lisboa. Etter misjonsforberedelser ved Universitetet i Coimbra ble han utsendt som superior for jesuittene i India den 24. mars 1578 på skuta São Luis. Han virket i Baçaim og i Goa, men dro 1. mai 1585 til Macao dit han ankom 31. juli 1585 for å forsterke det arbeid som patrene Michele Ruggieri og Matteo Ricci hadde satt i gang.
Han ble utnevnt av pater Alessandro Valignano til superior for jesuittene i Kina fra 1585 til 1597, og virket i Zhaoqing august 1585 til november 1587 og i Shaozhou i 1591. Fra 1592 var han fast basert i Macao. 


== Se også ==
Liste over kinamisjonærer tilhørende jesuittordenen


== Referanser ==


== Litteratur ==
金尼閣《利瑪竇中國扎記》1983 中華書局出版
Liam Matthew Brockey: Journey to the East, the Jesuit Mission to China, 1579-1724, 2007 ISBN 978-0-674-03036-7
BMW N53

BMW N53 er en stempelmotor med seks sylindere på rekke fra BMW. Motoren ble først tatt i bruk i E60 5-serie i forbindelse med oppgraderingen i 2007. Den er i prinsippet kun en teknisk oppgradering av BMW N52-motoren, men i motsetning til motorgenerasjonene M50 og M52 valgte BMW å gi den et nytt navn fremfor å kalle den N52TU.


== N53B30 ==
N53B30 har et sylindervolum på 3,0 liter (2 996 cm³) og har en maksimal effekt på 272 hk (200 kW) og dreiemoment på 320 Nm.
Motoren er brukt i:

E60 5-serie (523i, 525i, 530i) 2007–


== Se også ==
Liste over BMW-motorer
BMW N52
BMW N54
Havgrasslekta

Havgras (Ruppia) er ei slekt med enfrøbladete planter. I Norge finnes det to arter, skruehavgras og småhavgras.
Havgras har et grasaktig utseende. De lever helt neddykket i saltvann, brakkvann eller sterkt alkalisk ferskvann, og er blant de få karplantene som vokser i dette miljøet. Pollineringen skjer under vann. Havgras er en viktig næringskilde for en rekke sjøfugler.
Disse plantene har en kosmopolitisk utbredelse langs alle kyster, men det finnes også bestander i innsjøer langt inne på kontinentene.Tidligere regnet man havgras til tjernaksfamilien, men de er nå plassert som eneste slekt i familien Ruppiaceae i vassgroordenen (Alismatales). Cymodoceaceae og Posidoniaceae er de nærmeste slektningene.Ulike kilder angir mellom én og tolv arter i slekta. Zhao og Wu regnet i sin oversikt fra 1980 med fem arter i verden.Taksonomien er komplisert på grunn av at plantene har enkel morfologi, men stor fenotypisk plastisitet. Under utviklingen av slekten har det vært flere tilfeller av hybridisering, innfanging av kloroplaster og polyploidi. En molekylærgenetisk undersøkelse fra 2010 viste at det er tre godt definerte arter og et artskompleks med seks linjer (R. maritima). Seinere studier har oppdaget ytterligere en linje innenfor dette artskomplekset.


== Arter ==
Plants of the World Online anerkjente elleve arter i 2022:
Ruppia bicarpa Yu Ito & Muasya – Sør-Afrika
Ruppia brevipedunculata Shuo Yu & Hartog – Kina
skruehavgras (R. cirrhosa (Petagna) Grande) – kosmopolitisk i tempererte og subtropiske strøk
Ruppia didyma Sw. ex Wikstr. – Mexico, Karibia
Ruppia drepanensis Tineo – det vestlige og sentrale middelhavsområdet
Ruppia filifolia (Phil.) Skottsb. – Sør-Amerika fra Peru til Argentina og Falklandsøyene
småhavgras (R. maritima L.) – kosmopolitisk utbredelse
Ruppia megacarpa R.Mason – Russlands fjerne østen, Japan, Kina, Australia, New Zealand
Ruppia polycarpa R.Mason – sørlige og sørøstlige Australia, New Zealand
Ruppia sinensis Shuo Yu & Hartog – Kina
Ruppia tuberosa J.S.Davis & Toml. – vestlige og sørlige Australia


== Referanser ==


== Eksterne lenker ==
(en) Havgras – oversikt og omtale av artene i WORMS-databasen 
(en) Havgras i Encyclopedia of Life 
(en) Havgras i Global Biodiversity Information Facility 
(no) Havgras hos Artsdatabanken 
(sv) Havgras hos Dyntaxa 
(en) Havgras hos Fossilworks 
(en) Havgras hos ITIS 
(en) Havgras hos NCBI 
(en) Havgras hos The International Plant Names Index 
(en) Havgras hos Tropicos 
(en) Kategori:Ruppia – bilder, video eller lyd på Wikimedia Commons
Nordmørgata (Oslo)

Nordmørgata ligger på Dælenenga i Oslo og er en blindvei fra Christies gate i retning mot Valdresgata.
Gaten ble kalt Sunnmørgata fra 1901. Denne var da tenkt å bli gjennomgående mellom Toftes gate og Christies gate, men midtre del ble aldri opparbeidet. Nåværende navn er fra 1972. Det ble i 1901–34 brukt om øvre del av nåværende Jørgen Løvlands gate.
Eneste adresse er nr. 4. Den ble oppført som leiegård i 1899 og rehabilitert av OBOS i 1988. Den tilhører Nordmørgata borettslag.


== Litteratur ==
Knut Are Tvedt, red. (2010). «Nordmørgata». Oslo byleksikon (5. utg.). Oslo: Kunnskapsforlaget. s. 389. ISBN 978-82-573-1760-7. 


== Eksterne lenker ==
Oslo kommunes bydelsoversikt
Grade

En grade eller evolusjonær grad er et faguttrykk som brukes i systematikken i forbindelse med kladistikk. Uttrykket er en direkte oversettelse av den engelske faguttrykket «grade» (grad), og uttales ofte greid også på norsk.
Uttrykket «grade» ble framsatt av den engelske biologen Julian Huxley i 1957 som en beskrivelse av en gruppe som representerer en grad av anatomisk organisering. Når slike grupper brukes i biologisk klassifikasjon kalles den et parafyletisk taxon.
En grade er definert ved at alle medlemmer av gruppen har en felles stamfar og felles bygningstrekk, men ikke alle etterkommere etter den felles stamfaren har det relevante bygnigstrekket og er derfor ikke medlemmer av gruppa. Et eksempel er fisker, som alle stammer fra en felles stamfar og er lette å identifisere fordi de har gjeller og finner. Fiskenes felles stamfar er imidlertid også stamfar til landlevende virveldyr. Disse stammer fra fisker, men mangler fiskenes sentrale bygningtrekk (de har føtter i stedet for finner og tilbakedannede gjeller) og er derved ikke fisk i ordets alminnelige forstand. Dette er et fenomen man møter på «der en gruppe har gitt opphav til en annen gruppe».


== Noen kjente eksempler på grader ==

Moser har tradisjonelt blitt sett på som en naturlig gruppe som var gruppert sammen på grunn av sitt manglende ledningsvev. DNA-analyser viser at moser ikke er noen monofyletisk gruppe, siden bladmoser, levermoser og nålkapselmoser er forskjellige grupper, der nålekapselmosene er nærmere beslektet med karplantene enn med de øvrige mosetypene. Likevel har alle tre grupper en ganske lik grad av organisering, og «bryofytter» er en hensiktsmessig gruppering når tidlige landplanter skal analyseres, og en grei måte å forstå fossiler av planter som faller utenfor de nålevende gruppene.
Fisk representerer en evolusjonær grad av virveldyr som har gitt opphav til firbente virveldyr. Alle de tre tradisjonelle klassene av fisk, kjeveløs fisk, bruskfisk og beinfisk representerer alle utviklingstrinn som har gitt opphav til nye grupper.
Amfibier (inkludert de utdødde panserpaddene) representerer en evolusjonær grad som har gitt opphav til amniotene.
Dinosaurer ble foreslått å være stamfedrene til fugler allerede i 1860-årene. Likevel er begrepet dinosaurer uten å regne med fuglene fortsatt i bruk i vitenskapen som en evolusjonær grad, selv om mange forskere insisterer på å inkludere fugler når de bruker uttrykket.
Øgler er en gruppe som er definert som en evolusjonær grad, som skjellkrypdyr som har beholdt lemmene (i motsetning til slanger og ormeøgler som har mistet sine.
Slekten Australopithecus har gitt opphav til slekten Homo – vår egen slekt – og representerer derved en evolusjonær grad av «apemennesker».


== Referanser ==
Castelo Branco

Castelo Branco (portugisisk for Hvite festning) er en bykommune i Portugal. Den er hovedstad for distriktet Castelo Branco, tilhører Região Centro og underregionen Beira Interior Sul. Byen har ca. 31 200 innbyggere, hele kommunen ca. 56 000. 
Byen ble grunnlagt av Tempelherreordenen, og ble gjort til en by i 1771. Byen er et populært mål for turister, fordi det er bygd mange kirker der.


== Sogn ==
Kommunen består siden 2013 av 19 sogn (freguesias):


== Referanser ==


== Eksterne lenker ==
Offisielt nettsted 
(en) Castelo Branco – kategori av bilder, video eller lyd på Commons
50-øre (andre betydninger)

50-øre har flere betydninger:

50-øre (dansk mynt)
50-øre (norsk mynt)


== Se også ==
50-öre, svensk mynt i perioden 1857-2010.
Diogo Pinto

Diogo Pinto (født i Quintela nær Miranda i Portugal, død 20. september 1618 i Macao i Kina var katolsk misjonær tilknyttet jesuittordenen. Han seilte ut til Østen i mars 1576 med Santa Catarina til Malacca, og misjonerte først i Ternate og Amboina i Molukkene. Han kom til Kanton i Kina den 4. mai 1596 og ble senere tilknyttet St. Pauls universitetskollegium i Macao. 


== Se også ==
Liste over kinamisjonærer tilhørende jesuittordenen


== Litteratur ==
Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)
Operation: Mindcrime II

Operation: Mindcrime II er et konseptalbum fra det amerikanske progressiv metal bandet Queensrÿche. 
Albumet ble utgitt 4. april 2006 på Rhino Entertainment i USA, og er oppfølgeren til 1988 albumet Operation: Mindcrime. Albumet debuterte på plass #14 på Billboard Top 200 Albums, det høyeste for et Queensrÿche album siden studioalbumet Promised Land kom på #3 i 1994.


== Handling ==
Albumet handler om Nikki, en småkriminell rusavhengig som ble arrestert for mordet på nonnen Mary på slutten av Operation: Mindcrime. Dette albumet begynner med at Nikki blir løslatt ifra fengsel og begynner sine planer om å hevne seg på Dr. X, som var den som styrte han i Operation: Mindcrime. Pamela Moore er tilbake som Sister Mary, mens i rollen som Dr. X denne gangen er heavy metal vokalist Ronnie James Dio.


== Sporliste ==

«Freiheit Overture» (Eddie Jackson, Jason Slater, Mike Stone) – 1:35
«Convict» (Geoff Tate) – 0:08
«I'm American» (Slater, Stone, Tate) – 2:53
«One Foot In Hell» (Slater, Stone, Tate) – 4:12
«Hostage» (Jackson, Tate, Michael Wilton) – 4:29
«The Hands» (Slater, Tate, Wilton) – 4:36
«Speed of Light» (Slater, Stone, Tate) – 3:12
«Signs Say Go» (Slater, Stone, Tate) – 3:16
«Re-Arrange You» (Slater, Stone, Tate) – 3:11
«The Chase» (Slater, Stone, Tate) – 3:09
«Murderer?» (Slater, Tate, Wilton) – 4:33
«Circles» (Jackson, Slater, Tate) – 2:58
«If I Could Change It All» (Slater, Stone, Tate) – 4:27
«An Intentional Confrontation» (Slater, Stone, Tate) – 2:32
«A Junkie's Blues» (Slater, Stone, Tate) – 3:41
«Fear City Slide» (Slater, Stone, Tate) – 4:58
«All the Promises» (Slater, Stone, Tate) – 5:10


== Personell ==

Geoff Tate – Vokal
Michael Wilton – Gitar
Mike Stone – Gitar
Eddie Jackson – Bassgitar
Scott Rockenfield – Trommermed

Miranda Tate – vokal på «The Hands»
Ronnie James Dio – Dr. X
Pamela Moore – Sister Mary


== Eksterne lenker ==
(en) Operation: Mindcrime II på Discogs 
(en) Operation: Mindcrime II på MusicBrainz 
(en) Operation: Mindcrime II på Encyclopaedia Metallum 
(en) Operation: Mindcrime II på AllMusic 
Queensryche.com – Operation: Mindcrime II
Camilla Colletts vei (Oslo)

Camilla Colletts vei (1-17, 2A-20) er en vel 300 meter lang gate i Oslo på Uranienborg i Bydel Frogner. Veien går fra Riddervolds plass til Uranienborgveien. 
Gaten fikk sitt navn i 1896 etter forfatteren Camilla Collett (1813–1895). Den går over den tidligere Thaulowløkka. Utenfor nr. 4 står en gammel, skjev furu som regnes som siste rest av Uranienborgskogen (jf. gatenavnet Skovveien).
Bebyggelsen består for en stor del av leiegårder. Nærmest Riddervolds plass på sørøstsiden er en rekke på fire luksuriøse sådanne tegnet av Carl Michalsen og oppført på 1890-tallet, etterfulgt av en gård tegnet av Karl Høie. Nærmest Uranienborgveien på samme side er tre gårder tegnet av Johs. Th. Westbye og oppført i 1914–15 (nr. 17 samt Uranienborgveien 12 og 10), og det tidligere Hotel Ambassadeur i nr. 15 er holdt i samme stil. På nordvestsiden er en blanding av 1890-tall og tidlig 1900-tall med et innslag av 30-tallsfunkis nærmest Riddervolds plass.


== Bygninger ==


== Referanser ==


== Litteratur ==
Oslo byleksikon
Joar Nyquist og P.D. Hofflund, red. (1955). Oslo gårdkalender: Nybygg 1925–1955. Oslo: Fredhøi. 


== Eksterne lenker ==
«Oslo kommune – Bydelsoversikt (C)». Oslo kommune. Arkivert fra originalen 29. juli 2014. Besøkt 22. august 2015. 
Listeførte bygninger på kartet
Skulstadvatnet

Skulstadvatnet er en innsjø i Arna i Bergen kommune i Vestland. Skulstadvatnet er oppdemmet og er et av magasinene til Trengereid kraftverk. Vatnet har utløp til Skulstadelva, som munner ut i Sørfjorden ved Trengereid. Det største tilløpet er Holmavasselva, som kommer fra Holmavatnet, det andre magasinet til kraftverket.


== Referanser ==
Camilla Colletts vei

Camilla Colletts vei (eller veg) finnes flere steder:

Camilla Colletts vei (Oslo)
Camilla Colletts vei (Trondheim)
Camilla Colletts vei (Kristiansand)
Camilla Colletts vei (Tønsberg)
Camilla Colletts vei (Kongsberg)
Camilla Colletts vei (Oppegård) – Sofiemyr
Camilla Colletts veg (Skien)
Camilla Colletts veg (Eidsvoll)
Camilla Colletts veg (Gjøvik)
Camilla Colletts veg (Elverum)
Camilla Collets vei (Alstahaug) – SandnessjøenCamilla Colletts gate finnes i:

Camilla Colletts gate (Bergen)
Camilla Colletts gate (Stavanger)
Camilla Colletts gate (Skedsmo) – Lillestrøm
Camilla Colletts gate (Moss)
Camilla Colletts gate (Haugesund)
Dory Funk

Dory Funk (født 4. mai 1919, død 3. juni 1973) var en amerikansk fribryter. Han er far til fribryterne Terry Funk og Dory Funk, Jr.


== Karriere ==
Funk var Indiana HS State-mester i amatørbryting i tre år, samt Indiana State AAU-mester for et år.
Funk startet opp som profesjonell bryter i det sørvestlige USA etter å ha tjenestegjort for marinen under andre verdenskrig. I sin karriere wrestlet han stort sett i Texas og i de sentrale statene. Han er muligens mest kjent for å ha kommet opp med konseptet Texas death matches. Dory hadde ca. 250 death matches uten at han tapte en eneste en.


== Referanser ==


== Eksterne lenker ==
(en) Dory Funk – Cagematch 
(en) Dory Funk – Online World of Wrestling 
(en) Dory Funk – Online World of Wrestling
Polykrates-sagnet

Polykrates-sagnet eller Ringen i fisken er et vandresagn som er blitt fortalt mange steder i Norge. I kortform der det slik:
En rik person kaster en gullring i havet og sier at det er like usannsynlig at han får denne ringen tilbake som at han skal bli fattig. Noen dager senere får han servert en fisk, og inne i fisken ligger ringen. Personen mister deretter rikdommen sin.

Sagnet kalles Polykrates-sagnet fordi en liknende fortelling finnes om den greske tyrannen Polykrates fra Samos. Polykrates var alliert med den egyptiske farao Amasis II, og ifølge Herodot  var Amasis redd for at Polykrates hadde for mye lykke med seg. Gudene kunne komme til å hevne seg på ham, og Amasis foreslo at Polykrates skulle kaste en av sine kjæreste eiendeler på havet for å formilde gudene. Polykrates kastet da en gullring med diamanter på havet, men noen dager senere ble det fanget en fisk som inneholdt ringen. Amasis brøt da alliansen.
Likheten i disse to fortellingene betyr ikke nødvendigvis at sagnet er direkte inspirert av Herodots fortelling. I nordisk folkedikting finner vi mange tilfeller av motivfellesskap med antikke litteratur. Folkevisa Villemann og Magnhild har for eksempel motivet felles med det greske sagnet om Orfeus og Eurydike. Folklorister mener at dette godt kan være to likeverdige utforminger av et gammelt og utbredt fortellingsmotiv.
Advanced Packaging Tool

Advanced Packaging Tool (eller apt), er et pakkebehandlingssystem som brukes av Debian GNU/Linux og dens varianter. APT forenkler programvarebehandling (installering, sletting, oppgradering osv) ved å automatisere nedlasting, konfigurasjon og installasjon av programvare. Programvaren er en viktig komponent i Debian og er lisensiert under den åpene kildekodelisensen GNU GPL.


== Eksempel på bruk ==
Når du har installert et Debian system kan man oppgradere systemet via kommandoen apt-get i Linux terminal.
Først skriver man sudo for å fortelle datamaskinen at apt-get skal kunne skrive til hele filsystemet. 
Apt-get update oppdaterer så alle pakkeregisetrene som lagres lokalt på maskinen.

Apt-get upgrade henter så alle oppgraderingene som ikke er installert på maskinen og installerer dem. 
Man kan søke etter pakker med kommandoen apt-cache search, hvor søkeordet legges til på slutten av 
linjen.


== Referanser ==


== Se også ==
RPM Package Manager
Fink (pakkebehandlingssystem)

Fink er et prosjekt som lager et system som forenkler installasjon av UNIX-programmer til Mac OS X Det benytter Debian GNU/Linux sitt pakkebehandlingssystem APT og dpkg, samt sitt eget frontend-program fink.


== Eksterne lenker ==
Offisielt nettsted 
Offisielt nettsted 
(en) Fink – kategori av bilder, video eller lyd på Commons
Jörg Wolfgang Jahn

Jörg-Wolfgang Jahn (født 1936 i Saalfeld) er en tysk musiker, komponist og musikkviter, kjent som etablerer og leder av Bartholdy-kvartetten (1968–) og musikkseminarene i Melbu (1980–).
Jahn studerte fiolin under Max Rostal ved Staatlichen Hochschule für Musik i Köln og var professor i fiolin og kammermusikk ved Staatlichen Hochschule für Musik i Karlsruhe (1972-2001). Han har siden 1980 ledet en seminarserie avholdt på Melbu for Lofoten og Vesterålen Orkesterforening, og fikk for dette Petter Dass-medaljen (1987). Serien har gjort at Jahn, såvel som den amerikanske pianisten Pat Manwaring og den tyske filosofen Karl-Otto Apel, har bosatt seg i kommunen. Jahn er styremedlem av Nordland Akademi for Kunst og Vitenskap (2006-).  Han er tilknyttet Helgeland Sinfonietta og har bidrat til Toppenkurset. Jahn medvirket i kortfilmen Et fergeleie for kommunikasjon av Karl Rikardsen (1987).


== Referanser ==
Sovande dronning

Sovande dronning, eller Skjomtinden, er en fjelltopp som rager 1 575 moh., nær Narvik i Nordland. Den kan ses fra store deler av byen, spesielt fra torvet og Framnes, samt store deler av Ofoten, bl.a Ballangen. Narvik og Omegn Turistforening arrangerer regelmessig fjellturer dit. Mange forveksler «dronninga» med Kongsbakktind (1 431 moh.), men den vises ikke fra Narviksiden, men fra Skjomen.


== Fotnoter ==


== Referanser ==
Folding@Home

Folding@Home er et såkalt distributed computing-program til bruk i forskning omkring sykdommer, sammensetning av nye medisiner og andre former for molekylær dynamikk. Programmet simulerer hvordan proteiner «bretter» (Engelsk: «fold») seg. Denne programtypen sørger for å fordele data over flere maskiner for å korte ned på tiden som trengs for å prosessere større mengder data.
Folding@Home ble startet på initiativ fra Stanford University, som med sine samarbeidspartnere har utviklet programmet på tre plattformer: vanlige prosessorer, prosessorer på grafikkort og Cell-prosessoret (som finnes i PlayStation 3). Folding@Home ser på data koblet til Alzheimers sykdom, kreft, og Parkinson, og per 2019 var 209  avhandlinger skrevet med bakgrunn av resultater som har kommet fra Folding@Home. Det siste året har mye av fokuset ligget på forskning på COVID-19.
Alle kan bli med på Folding@Home, uten noen kostnader, ved å laste ned programmet til datamaskin. Man oppgir et navn eller et kallenavn når man installerer klienten. Når prosessoren har regnet ut oppgavene som Stanford har sendt til den, sender klienten resultatet tilbake og kallenavnet får poeng. Hvor mange poeng man blir belønnet med varierer, basert på hvor store disse oppgavene er, og hvor fort man leverer dem inn.
Man kan danne og bli med lag som samarbeider om å prosessere mest mulig data. Det har også utviklet seg til konkurranse blant noen lag. Norges nest mest populære lag er Hardware.no, et lag med brukere av diskusjonsforumet Diskusjon.no og Hardware.no(nå tek.no) med søstersider. Hardware.no er på 5.-plass av cirka 228 514 lag totalt (per april 2019).


== Lignende prosjekter ==
Det finnes mange lignende prosjekter, Seti@Home, fightaids@home, Rosetta@home og World Community Grid og D2OL. Prosjektene foretar beregninger for universiteter, som gjør resultatene fritt tilgjengelige. Prosjektet ble startet i 2000, og er dermed et av de eldste distributed computing-prosjektene. Det er om lag 200 000 prosessorer som arbeider for prosjektet verden rundt.
CERN har utviklet et lignende program, GRID for sitt LHC prosjekt, men dette er bare for spesielt inviterte forskningsinstitusjoner og utdanningssteder.


== Norske lag ==
Hardware.no (id 37651), plassering nr. 5
Team-Norway (id 37827), plassering nr. 270


== Referanser ==


== Eksterne lenker ==
(en) Offisielt nettsted 
(en) Offisiell blogg 
(en) Folding@home – kategori av bilder, video eller lyd på Commons
Dysting

Dysting var i middelalderen en konkurranse der to riddere til hest kjempet mot hverandre. Hovedvåpenet var gjerne lanser; deltagerne red da mot hverandre med felte lanser og forsøkte å slå hverandre av hesten. Man kjempet også til fots med stridsøks eller sverd, enten som en egen dyst eller etter at en eller begge var slått av hesten. Dysten inngikk ofte i en ridderturnering. 
Den første dokumenterte turneringen fant sted i 1066, men dysting ble ikke utbredt før i det 13. århundre. Inntil da var det mêlée, en massekamp der alle riddere kjempet mot hverandre til bare en sto igjen, som var nesten enerådende. Også senere i middelalderen var det normalt flerkampen som var det mest sentrale elementet, mens dystingen forble en individuell oppvisning som særlig var populær blant yngre riddere som ville skape seg et navn. 
Dystingen gav bedre mulighet til å vise individuelle egenskaper enn mêléet. Det var en farlig sport, men man kunne også vinne stor ære og betydelige summer. Mange riddere skapte seg en formue ved å vinne i dysting, mens andre tapte formuer, ødela sin helse eller mistet livet. 
I dag forekommer dysting særlig som oppvisninger under middelalderfestivaler, men International Jousting Association arrangerer også mesterskap. I moderne dysting er sikkerhetskravene svært høye.


== Eksterne lenker ==
(en) Jousting – kategori av bilder, video eller lyd på Commons